Malema sê hy organiseer 'dalk' plaasmoorde | Maroela Media
Julius Malema, leier van die EFF, het op Twitter gesê hy organiseer "dalk, dalk nie" plaasmoorde in reaksie op 'n stelling van 'n ander gebruiker.
Die ander gebruiker het vir Malema gesê: "Hulle sê jy organiseer plaasmoorde", waarop hy geantwoord het "dalk, dalk nie".
Dit kom nadat Ernst Roets, adjunk- uitvoerende hoof van AfriForum, tydens die bekendstelling van sy boek, Kill the Boer, weer verwys het na 'n bandopname waarin 'n leier van die 28-tronkbende beweer dat Malema hulle in die tronk gaan sien het om oor plaasmoorde te praat.
Die bandopname waarin die bewerings oor Malema gemaak word, is reeds in Maart 2017 op die aktualiteitsprogram Carte Blanche uitgesaai. Die EFF het destyds gesê dat Malema nie tyd het om daarop kommentaar te lewer nie. Die kwessie is ook nie verder ondersoek nie.
Roets het ook vertel van sy eie ervaring toe 'n gevonnisde plaasmoordenaar aan hom vertel het dat hy 'n lid van die ANC se militêre vleuel, uMkhonto we Sizwe, is en dat die ANC aan hom opdrag gegee het om 'n boer te vermoor.
Malema se uitlating op Twitter. Foto: Skermskoot
In reaksie op Malema se jongste uitlating het Roets op Twitter gesê: "Jy is niks meer as 'n tsotsi en 'n boef nie. Mense word op plase gemartel terwyl jy grappies maak oor plaasmoorde op Twitter."
Carte Blanche het intussen ook gereageer op 'n fopnuusberig wat beweer dat dié ondersoekprogram Malema aan plaasmoorde verbind het. "Dit is nie akkuraat nie en word buite konteks gebruik. In verlede jaar se storie oor plaasmoorde het ons 'n telefoongesprek uitgesaai wat aan ons gestuur is. Die gesprek was tussen 'n 'generaal' van die 28-tronkbende en 'n nasionale intelligensie- agent.
Talle Twitter-gebruikers het Malema gekritiseer oor sy uitlatings en gesê hy sal nog sy dag in die hof kry, waarop hy geantwoord het: "Hou op om ons te irriteer en maak 'n saak aanhangig".
Julius Malema plaasaanvalle
Hy is mos on aan tasbaar. Sê en maak wat hy wil.
Hy sal net so min sy dag in die hof kry as Jacob Zuma. Die regsbank is banger vir hom as enige iemand anders. Hy weet te veel
Malema moet Pa staan in die hof vir sy aanhitsing ivm die plaas moorde.Ek hoop die regter kyk deur sy leuns en die skade wat dit veroorsaak.
Malema is walglik. Besef hy nie swart boere en plaaswerkers word ook gruwelik aangerand of vermoor nie?
Carte Blanche is ook maar polities korrek. Waarom doen hul nie moeite om dit op te volg met die bendeleier en Julius. Ander onderwerpe kan hul wel deeglik ondersoek.